MT
3.7.2023
Il-Ġurnal Uffiċjali tal-Unjoni Ewropea
C 235/17
— It-tieni parti: Fil-punti 186 sa 192 tas-sentenza appellata, il-Qorti Ġenerali wettqet żball ta’ liġi fl-interpretazzjoni tal-Artikolu 107(1) TFUE, b’mod partikolari fir-rigward tal-applikazzjoni tal-prinċipju ta’ operatur f’ekonomija tas-suq, sa fejn ċaħdet ir-rilevanza tal-analiżi tal-profitabilità ex ante rrikostitwita ex post fuq il-bażi tad-data disponibbli u l-iżviluppi prevedibbli fiż-żmien meta ttieħdet id-deċiżjoni li tiġi adottata l-miżura. — It-tielet parti: Fil-punti 179 sa 185 tas-sentenza appellata, il-Qorti Ġenerali wettqet żball ta’ liġi fl-interpretazzjoni tal-Artikolu 107(1) TFUE, b’mod partikolari fir-rigward tal-applikazzjoni tal-prinċipju ta’ operatur f’ekonomija tas-suq u t-tip ta’ provi.
meħtieġa għall-applikazzjoni ta’ dan il-prinċipju.
Barra minn hekk, fil-punti 182 u 184 tas-sentenza appellata, il-Qorti Ġenerali naqset mill-obbligu tagħha ta’ motivazzjoni minħabba motivazzjoni insuffiċjenti u kontradittorja. — Ir-raba’ parti: Fil-punti 186 sa 192 tas-sentenza appellata, il-Qorti Ġenerali wettqet żball ta' liġi fl-interpretazzjoni tal-Artikolu 107(1) TFUE, b’mod partikolari fir-rigward tal-applikazzjoni tal-prinċipju ta’ operatur f’ekonomija tas-suq u r-rilevanza tal-fatturi li jidhru wara l-adozzjoni ta’ miżura.
Il-Qorti Ġenerali ma għamlitx distinzjoni bejn il-fatturi li jidhru wara l-adozzjoni ta’ miżura u studji u analiżijiet ekonomiċi mwettqa wara l-adozzjoni ta’ din il-miżura iżda bbażati fuq informazzjoni li kienet disponibbli u żviluppi li kienu prevedibbli fiż-żmien meta d-deċiżjoni li tiġi adottata l-miżura ttieħdet.
Barra minn hekk, fil-punti 196 u 197 tas-sentenza appellata, il-Qorti Ġenerali tippreżenta u tinterpreta b’mod żbaljat d-Deċiżjoni tal-Kummissjoni (UE) 2021/1428 tal-24 ta’ Frar 2020 dwar l-għajnuna mill-Istat SA.31662. — Il-ħames parti: Fil-punti 193 u 195 tas-sentenza appellata, il-Qorti Ġenerali wettqet żball ta' liġi fl-interpretazzjoni tal-Artikolu 107(1) TFUE, naqset mill-obbligu tagħha ta' motivazzjoni minħabba motivazzjoni insuffiċjenti u kontradittorja, u ppreżentat u interpretat b’mod żbaljat id-Deċiżjoni tal-Kummissjoni (UE) 2021/1428 tal-24 ta’ Frar 2020 dwar l-għajnuna mill-Istat SA.31662.
Fl-aħħar nett, il-Qorti Ġenerali estendiet b’mod inammissibbli għall-ftehimiet emendatorji tal-2010 il-konklużjonijiet li waslet għalihom fir-rigward tal-ftehimiet tal-2008.
Il-konstatazzjonijiet fil-punti 170 sa 198 tas-sentenza appellata jirrigwardaw biss il-ftehimiet tal-2008.
Għaldaqstant, il-punt 199 tal-premessi u l-punt 1 tad-dispożittiv ta’ din is-sentenza, jirrigwardaw ukoll il-ftehimiet emendatorji tal-2010, għalkemm ir-riferimenti għal dawn il-ftehimiet ma huma sostnuti minn ebda waħda mill-konstatazzjonijiet li jinsabu fis-sentenza appellata.
Għaldaqstant is-sentenza appellata hija vvizzjata minn nuqqas ta’ motivazzjoni.
(1)
ĠU 2021, L 308, p. 1; rettifika fil-ĠU 2021, L 327, p. 4.
Appell ippreżentat fis-17 ta’ April 2023 minn Wizz Air Hungary Légiközlekedési Zrt.
(Wizz Air Hungary Zrt.) mis-sentenza mogħtija mill-Qorti Ġenerali (It-Tmien Awla Estiża) fit-8 ta’ Frar 2023 fil-Kawża T-522/20, Carpatair vs Il-Kummissjoni (Kawża C-245/23 P) (2023/C 235/21) Lingwa tal-kawża: l-Ingliż Partijiet Appellant: Wizz Air Hungary Légiközlekedési Zrt.
(Wizz Air Hungary Zrt.) (rappreżentanti: E. Vahida, avocat, S. Rating, abogado, I.-G. Metaxas-Maranghidis, Δικηγόρος) Partijiet oħra fil-proċedura: Carpatair SA, Il-Kummissjoni Ewropea, Societatea Naţională “Aeroportul Internaţional Timişoara – Traian Vuia” SA (AITTV)
Talbiet L-appellanti titlob li l-Qorti tal-Ġustizzja jogħġobha: — tannulla s-sentenza tal-Qorti Ġenerali fil-Kawża T-522/20, Carpatair vs Il-Kummissjoni;